"Varjutatavaid" ei ole raske leida. Iga eriala esindajaga, kes on nõus töövarje vastu  võtma, lepitakse eraldi kõiges kokku. Oluline selle juures on, et see ei segaks "varjutatava" igapäevatööd. 2009. aasta oktoobrist detsembrini käis läbi koolituskeskuse töövarjuks 49 noort. Kõige populaarsemateks erialadeks olid füsioterapeut ja ämmaemand. Samuti jätkus töövarje kardioloogi, endokrinoloogi, spordiarsti, patoloogi, õe ja patoloogia laborandi kõrvale.